
DIC EDWARIT. RHISIART, 


O nHEmE Y BAI 


Gan THOMAS EDWARDS (Twm o'r Nant). 


HEB FOD YN ARGRAPHEDIG O'R BLAEN. 


GAIR EGLURHAOL, 


Meirion House, Llangollen, Awst 22ain, 1908. 


HYNAWS DDARLLENYDD,—Ar anogaeth amryw o gyfeillion yr wyf yn cyhoeddi y gân fechan hon. 
Credaf na bu yn argraphedig o'r blaen, ac y byddai yn resyn iddi fyned i ddifancoll. Yr oedd fy mam 
ac un neu ddau o'i theulu yn medru nifer o'r llinellau, ond yr unig un a glywais i yn eu hadrodd i gyd 
oedd ei brawd, y diweddar Mr. Robert Parry, Wenallt, Cwm Main, ardal sydd o fewn pum milldir i'r 
Bala, i gyfeiriad Dinmael. _ Ac o'i enau ef y cefais i y gerdd. Yr hyn a ddywedid am amgylchiadau ei 
chyfansodaiad oedd hyn : Fod Twm o'r Nant unwaith yn y Bala, a bod cwmni yn ei ddilyn yma ac 
acw hyd y dref oblegid ei ffraethineb. Yn eu plith yr oedd un Dic Edwart Rhisiart, un o oferwyr y 
lle, yr hwn a ddymunai ar y bardd wneud pilliddo ef. “Gwna bennill i mi,” meddai yn barhâus. 
O'r diwedd, pan oeddynt yn nhafarndy y Goat, gwnaeth y ddau bennill hyn iddo. Yr oedd y 
diweddar Mr. Evan Davies, Crydd,.Mill Street Sguare. Llangollen, gwr oedd yn. enedigol o'r Bala, yn 
cofio Dic Edwart Rhisiart, a chlywais ef yn dyweud mai llygaid croesion oedd ganddo, at yr hyn y 

mae cyfeiriad yn y gân.—Yr oeddech, yn ddiffuant, 


AN yn y Bala wrth y tân 
9... Daeth attaf gynan genad, 
I wneuthur pennill eithaf hyll 
Rho'wd arnai 'r erchyll archiad, 
Gan lencyn ffol o lyncwr ffein, 
Yn gerain, “ peint o gwrw ;” 
A gwraig y tŷ 'n-dyweud, “na chai Dic, 
Os dyna d'unig enw.” 
Nid adwaen i mo'r dyn di-ddawn 
Wrth ei wel'd trwy'r mwg a'r goleu mawn, 
A'i siol yn wag, a'i fol yn llawn, 
A di-ofal iawn o dafod; 
Mae fel bwm-beili o ran ei ddull, 
Mewn buchedd hyll o bechod ; 
Mae'n elyn gras â'i galon gre', 
A'i gefn yn union at y ne', 
Yn anian drwstan yn y dre', 
Un ddull â chene drewllyd, 
A'i gorphyn brau yn llau a llwm, 
'N un dragwm crychlwm, crachlyd. 


R. E. RoBERTs. 


Mae ganddo lygaid garw son 

O'i drwyn i fon ei fenydd, 

Fel lampau tân neu lympau toes, 
A'u golwg yn groes i'w gilydd ; 
Mae yn llawn budredd, lygredd lol 

O'i siol i'w fol a'i falog, 

Un wp â sarph, a'i wep yn sur, 

Ac araeth bur gynddeiriog. 
Lodesi'r Bala, dewch yn glau, 
Cyd-godwch i gyd i'w gyd-lanhâu, 
I gneifio'i flew a ch'nafa'i lau 

Cyn myn'd i gaerau'r gweryd, 

A. dŵr y môr i'w olchi'n wŷn, 

Nid,digon sy'n Llyn Tegid. 
Mae'n ddoniol ras i ddynol-ryw 
Gael treulio'u byd tra byddont byw, 
I barchu dyn ac ofni Duw 

Drwy seibiant a byw sobor ; 
Nid coelio'r d l i ganlyn Dic, 

I fyn'd dros y rhic yn rhagor. 

Hugh Jones, Argraphydd, Llangollen.] 

